### Resume

En privat bygherre ønsker at nedrive en mindre del af hovedbygningen. Som erstatning for dette ønskes opført 6 rækkehuse i 2 etager, der sammenbygges med den tilbageværende del af bygningen med porten.

Vejle Kommune har igangsat en lokalplan for bevaring af hovedbygningen for lidobebyggelsen samt villaerne. Lokalplanen skal også give mulighed for nedrivning og ny bebyggelse i mindre omfang ved hovedbygningen.

En bevarende lokalplan skal sikre, at bebyggelsen bevarer sine arkitektoniske og kulturhistoriske kvaliteter.

### Sagsfremstilling

![](data:image/png;base64...)

Figur 1: Kort over lokalplanområdet. I midten ligger hovedbygningen imens villaerne ligger næsten symmetrisk på begge sider langs [adresse].

Planens historik:

Teknisk Udvalg besluttede på mødet 22. januar 2021, pkt. nr. 28, at igangsætte udarbejdelse af lokalplan nr. 1340.

Teknisk Udvalg besluttede på mødet 18. januar 2022 pkt. nr. 9, at afholde informationsmøde for borgere i og uden for lokalplanområdet om baggrunden for en bevarende lokalplan.

Teknisk Udvalg afholdte informationsmøde 2. februar 2022 på Mølholm Skole.

Efter igangsætning af lokalplanen er området udvidet med den del af Ronni Jacobsen, som betjener de nordligste villaer. Vejen er kommet med, for at lokalplanen kan indeholde bevarende bestemmelser for beplantningsbæltet mod Ronni Jacobsen 2, 4, 6, 8 og 10.

Lokalplanens indhold:

Gennem årene er der sket mindre ombygninger af Lido-bebyggelsen, og der er også opført nye bebyggelser på ejendommen, i form af rækkehuse syd for hovedbygningen, og en etageboligbebyggelse nordvest for den. Igennem de sidste par år har forvaltningen oplevet et stigende pres for at tillade nedrivninger, ombygninger og tilbygninger på den bevaringsværdige og karakteristiske Lido-bebyggelse samt de karakteristiske villaer langs [adresse].

Med en bevarende lokalplan ønskes, at sikre at den samlede Lido-bebyggelse ikke nedrives eller ombygges på en måde, der svækker dens bevaringsværdi, og at der kun i mindre grad opføres yderligere ny bebyggelse.

Lokalplanområdet er 2,12 ha stort. Heraf udgør hovedbygningens grund 1,11 ha.

Lokalplanområdet består af Lido-bebyggelsen, med hovedbygningen, [adresse] bygningen, i centrum, og 15 toetagers villaer fordelt på hver side. De 15 villaer består af hhv. 12 åben-lav boliger samt tre etageboliger med cirka syv lejligheder. Boligerne er opført fra 1932-1946 og er alle i funkisstil. Den store Lido-bygning består af 33 lejligheder samt erhvervslejemål, også i funkisstil. Hele Lido-bebyggelsen udgør en markant og karakteristisk bebyggelse i området.

![](data:image/png;base64...)

Figur 2: Foto af den sydligste del af hovedbygningen. Den forreste del af den sydligste fløj bevares og der isættes nye vinduer.

![](data:image/png;base64...)

Figur 3: Foto hovedbygningen med garager og keglebane til højre samt portbygning med tidligere restaurant midt i billedet.

![](data:image/png;base64...)

Figur 4: Illustration af nye rækkehuse som erstatning for garager og keglebane. I midten ses en reduceret portbygning, der fritlægger tilmurede vinduer i bygningen til venstre.

![](data:image/png;base64...)

Figur 5: Foto af den sydligste del af hovedbygningen set fra [adresse]. Her er det bagsiden af garager samt en række små vinduer til keglebanen.

![](data:image/png;base64...)

Figur 6: Illustration af nye rækkehuse set fra [adresse].

En privat bygherre ønsker at nedrive dele af hovedbygningen. Det drejer sig om den sydligste fløj af hovedbygningen, der indeholder otte garager med en første sal, der oprindeligt var indrettet som keglebane samt den sydligste del af førstesalen over porten, der oprindeligt var indrettet som restaurant.

Restaurant, garager og keglebane er opført i 1939, som en tilbygning til hovedbygningen. Garagerne har i dag en utidssvarende størrelse i forhold til nutidens biler. Da restauranten i sin tid blev opført som en tilbygning, var det på bekostning af en række vinduer på hovedbygningens fløj mod syd øst. Disse lokaler blev indrettet til kontorer, trods de ringe dagslysforhold. Med lokalplanen ønsker man at indrette lokalerne til boliger.

Lokalplanen giver mulighed for, at der opføres ny bebyggelse som erstatning for dette. Der er ønske om at opføre seks rækkehuse i to etager, der sammenbygges med den tilbageværende del af bygningen med porten. Som forudsætning for opførelse af ny bebyggelse, skal parkering omkring hovedbygningen indrettes således gårdrummene er fri af parkering og affaldshåndtering. Parkeringen på sydsiden af hovedbygningen mod [adresse] skal fjernes, til gengæld bliver det muligt at etablere to rækker parkering på forsiden af bebyggelsen, når dette kantes af en lav hæk eller buskbeplantning.

![](data:image/png;base64...)

Figur: 7 Illustrationen viser omfanget af ny bebyggelse samt hvorledes det fælles friarealer omkring hovedbygningen om disponeres. Parkering fjernes fra sydsiden ved [adresse] samt gårdrummet.

Miljøvurdering:

Forslag til lokalplan nr. 1340 er screenet jævnfør miljøvurderingsloven. På baggrund af screeningen er det forvaltningens vurdering, at planen ikke vil medføre væsentlig påvirkning af miljøet, og der udarbejdes derfor ikke en miljøvurdering.

Høringsperiode:

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner, og otte uger for lokalplaner med tillæg der har været i fordebat.

Høringsperioden for lokalplanen fastsættes til otte uger, da lokalplanen er af en karakter, med et geografisk anvendelsesområde en kompleksitet og et omfang, der vurderes at have særlig interesse for offentligheden.

Forvaltningen foreslår, at der i høringsperioden inviteres til et informationsmøde på Mølholm Skole onsdag den 1. marts 2023 kl. 19:00.

[adresse]Frafaldserklæring:

Lokalplanområdet er privatejet og i byzone, og en frafaldserklæring er derfor ikke nødvendig.

### Sagens videre forløb

Sagen skal behandles af Økonomiudvalget og byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

C02 reduceres ved bevaring, restaurering og genanvendelse af bygninger.

Stephan Johansen er en væsentlig markør ved ankomsten til Vejle via [adresse]. Bebyggelsen er med til at fortælle om [adresse] historie igennem de sidste 100 år.

Dette medvirker til at reducere lokalplanens forventede klimaaftryk.

### Historik

Teknik- og Miljødirektøren indstiller, 17. januar 2023, pkt. 12:

at udvalget anbefaler over for byrådet, at forslag til lokalplan nr. 1340 vedtages og offentliggøres 8 uger.

at forvaltningen inviterer til et informationsmøde på Mølholm Skole onsdag den 1. marts 2023 kl. 19:00.

Beslutning fra Teknisk Udvalg, 17. januar 2023, pkt. 12:

Anbefalet.

Stig Kjeldsen var fraværende.

Beslutning fra Økonomiudvalget, 30. januar 2023, pkt. 24:

Anbefales.

### Beslutning

Godkendt.

Fraværende: Karlo Toft. I stedet mødte Flemming Østergaard.